**แนวปฏิบัติการพิจารณาเลื่อนค่าตอบแทนพนักงานราชการ (เงินงบประมาณแผ่นดิน)**

**ณ วันที่ ๑ ตุลาคม**

**……………………………….**

**⬥ ระเบียบ หลักเกณฑ์ ที่เกี่ยวข้อง**

🖝 ประกาศ คพร. เรื่อง แนวทางการประเมินผลการปฏิบัติงานของพนักงานราชการ พ.ศ.๒๕๕๔

ลงวันที่ ๒๘ กุมภาพันธ์ ๒๕๕๔

<https://www.ocsc.go.th/ges>

🖝 ประกาศ คพร. เรื่อง ค่าตอบแทนพนักงานราชการ พ.ศ.๒๕๕๔ ลงวันที่ ๒๘ กุมภาพันธ์ ๒๕๕๔

(ข้อ ๗ หลักเกณฑ์การเลื่อนค่าตอบแทนประจำปี)

<https://www.ocsc.go.th/ges>

🖝 ประกาศ คพร. เรื่อง ค่าตอบแทนพนักงานราชการ (ฉบับที่ ๑๐) พ.ศ.๒๕๖๕ ลงวันที่ ๑๓ กันยายน ๒๕๖๕

(อัตราค่าตอบแทนขั้นสูงของพนักงานราชการทั่วไป)

<https://www.ocsc.go.th/ges>

⬥ **หลักเกณฑ์การพิจารณา**

๑. การเลื่อนค่าตอบแทนพนักงานราชการ ให้อยู่ภายในวงเงินร้อยละ ๔ ของอัตราค่าตอบแทนพนักงานราชการ  
ในคณะ/หน่วยงาน ที่มีคนครองอยู่ ณ วันที่ ๑ กันยายน

๒. พนักงานราชการจะได้รับการพิจารณาเลื่อนค่าตอบแทนจะต้องมีระยะเวลาในการปฏิบัติงานมาแล้ว  
ไม่น้อยกว่า ๘ เดือน

๓. การเลื่อนค่าตอบแทนพนักงานราชการต้องมีผลการประเมินการปฏิบัติงานทั้ง ๒ ครั้ง รอบการประเมิน ครั้งที่ ๑ (๑ ตุลาคม – ๓๑ มีนาคม) และรอบการประเมิน ครั้งที่ ๒ (๑ เมษายน – ๓๐ กันยายน) โดยนำผลการประเมินการปฏิบัติงานเฉลี่ยทั้ง ๒ ครั้ง มาคิดเป็นระดับการประเมิน ช่วงคะแนน และร้อยละการเลื่อนค่าตอบแทน ซึ่งมหาวิทยาลัยได้กำหนดไว้ ๕ ระดับ ดังนี้

**พนักงานราชการ (เงินงบประมาณแผ่นดิน)**

|  |  |  |
| --- | --- | --- |
| **ระดับการประเมิน** | **ช่วงคะแนน** | **ร้อยละการเลื่อน** |
| ดีเด่น | ๙๕ – ๑๐๐ | ไม่เกินร้อยละ ๕ |
| ดีมาก | ๘๕ – ๙๔ | ไม่เกินร้อยละ ๔ |
| ดี | ๗๕ – ๘๔ | ไม่เกินร้อยละ ๓ |
| พอใช้ | ๖๕ – ๗๔ | เลิกจ้าง |
| ต้องปรับปรุง | ต่ำกว่า ๖๕ | เลิกจ้าง |

๔. พนักงานราชการ (เงินงบประมาณแผ่นดิน) ที่มีผลการปฏิบัติงานเฉลี่ยทั้ง ๒ ครั้ง และระดับการประเมินอยู่ในระดับ**ดี** จะได้รับการเลื่อนค่าตอบแทน ส่วนพนักงานราชการ (เงินงบประมาณแผ่นดิน) ผู้ใดที่ได้รับระดับ  
การประเมินต่ำกว่าระดับ**ดี** จะไม่ได้รับการเลื่อนค่าตอบแทน และถูกเลิกจ้าง

๕. การบริหารวงเงินสำหรับการเลื่อนค่าตอบแทนพนักงานราชการต้องบริหารวงเงินภายในภายวงเงินที่ได้รับจัดสรรเท่านั้น

๖. การคำนวณเงิน…

- ๒ -

๖. การคำนวณเงินสำหรับเลื่อนค่าตอบแทน หากคำนวณแล้วมีเศษไม่ถึงสิบบาท ให้ปรับเพิ่มเป็นสิบบาท เช่น ๖๕๑ บาท ให้ปรับเพิ่มเป็น ๖๖๐ บาท หรือ ๓๐๐.๐๖ ให้ปรับเพิ่มเป็น ๓๑๐ เป็นต้น

๗. มิให้นำวงเงินมาหารเฉลี่ยเพื่อให้ทุกคนได้เลื่อนค่าตอบแทนในอัตราร้อยละที่เท่ากัน

๘. กรณีผู้ที่ไปปฏิบัติราชการต่างหน่วยงาน ให้หน่วยงานที่ไปปฏิบัติราชการเป็นผู้พิจารณาเลื่อนค่าตอบแทนตามผลการประเมินการปฏิบัติราชการ ทั้งนี้ โดยให้นำอัตราค่าตอบแทน (เงินเดือน) ไปคำนวณวงเงินสำหรับการเลื่อนค่าตอบแทนในหน่วยงานที่ไปฏิบัติราชการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**⬥ การดำเนินการ : download แบบฟอร์มได้ที่** [**https://www.personnel.nu.ac.th/home/**](https://www.personnel.nu.ac.th/home/)

๑. ให้คณะ/หน่วยงาน ดำเนินการประเมินผลการปฏิบัติงานของพนักงานราชการในสังกัด

**รอบการประเมิน ครั้งที่ ๑ (๑ ตุลาคม – ๓๑ มีนาคม) และ**

**รอบการประเมิน ครั้งที่ ๒ (๑ เมษายน – ๓๐ กันยายน) ตามแบบฟอร์ม**

๑) แบบข้อตกลงการประเมินผลสัมฤทธิ์ของงานของพนักงานราชการทั่วไป : แบบ ปพร.๑

๒) แบบข้อตกลงการประเมินพฤติกรรมการปฏิบัติงานของพนักงานราชการทั่วไป : แบบ ปพร.๒

๓) แบบสรุปการประเมินผลการปฏิบัติงานของพนักงานราชการ : แบบ สพร.๑

๒. ให้คณะ/หน่วยงาน กรอกแบบสรุปการพิจารณาเลื่อนค่าตอบแทนพนักงานราชการ ตาม**แบบ สลค.**

๓. สำหรับพนักงานราชการ ซึ่งไม่ได้เลื่อนค่าตอบแทน ให้ใส่ 0 พร้อมระบุเหตุผลทุกราย ในช่องหมายเหตุของโปรแกรม เพื่อจะได้เสนอมหาวิทยาลัยพิจารณาต่อไป

๔. ให้คณะ/หน่วยงาน กรอกแบบแสดงรายละเอียดการพิจารณาเลื่อนค่าตอบแทนพนักงานราชการ ของพนักงานราชการทุกคนในสังกัด ตาม**แบบ ลค.** และส่งกลับไปยัง งานบริหารงานบุคคล (หน่วยบริหารอัตรากำลัง)  
กองการบริหารงานบุคคล พร้อมทั้งส่งไฟล์ข้อมูลเป็น Excel ไปยัง E-mail : [kay\_pc@hotmail.com](mailto:kay_pc@hotmail.com) **ภายในวันที่   
๒๖ สิงหาคม ๒๕๖๗**

**🖝 เอกสารที่คณะ/หน่วยงาน ต้องส่งกลับไปยัง งานบริหารงานบุคคล (หน่วยบริหารอัตรากำลัง)  
กองการบริหารงานบุคคล มีดังนี้**

1. แบบสรุปการประเมินผลการปฏิบัติงานของพนักงานราชการรอบการประเมิน (สำเนา) ครั้งที่ ๑

(๑ ตุลาคม – ๓๑ มีนาคม) ของพนักงานราชการในสังกัด (ทุกราย) : **แบบ สพร.๑**

1. แบบสรุปการประเมินผลการปฏิบัติงานของพนักงานราชการรอบการประเมิน (สำเนา) ครั้งที่ ๒

(๑ เมษายน – ๓๐ กันยายน) ของพนักงานราชการในสังกัด (ทุกราย) : **แบบ สพร.๑**

1. แบบแสดงรายละเอียดการพิจารณาเลื่อนค่าตอบแทนพนักงานราชการ (เงินแผ่นดิน) ๑ ชุด : **แบบ ลค.**
2. แบบสรุปการพิจารณาเลื่อนค่าตอบแทนพนักงานราชการ (เงินแผ่นดิน) ๑ ชุด : **แบบ สลค.**

………………………………………………………….......................................................................................................................

**Call Center : งานบริหารงานบุคคล (หน่วยบริหารอัตรากำลัง) โทร. ๑๑๗๓**

นางสาวพวงทอง พูลสระคู บุคลากรชำนาญการ E-mail : [kay\_pc@hotmail.com](mailto:kay_pc@hotmail.com)

นางเฉลิมขวัญ พยอมหอม เจ้าหน้าที่บริหารงานทั่วไป